stanford-oval/wikipedia huggingface dataset:
Itävallan kansanterveysvirasto

| Itävallan kansanterveysvirasto Gesundheit Österreich GmbH> Tutkimuslaitoksen tiedot |
| --- | --- |
Perustettu:  1.8.2006
Sijainti:  Wien, Itävalta
Pääkonttori:  Biberstraße 20, 1010 Wien (käyntiosoite); Stubenring 6, 1010 Wien (postiosoite)48.2102°N, 16.3815°E
Ministeriö:  Itävallan terveysministeriö
Tutkimusala:  kansanterveystyö, terveysalan lupa- ja valvontavirasto
Työntekijöiden määrä:  noin 220 (2018)
Johtaja:  professori Herwig Ostermann
Itävallan kansanterveysvirasto (saks. Gesundheit Österreich GmbH, lyhennys GÖG; engl. Austrian National Public Health Institute) on Itävallan terveysministeriön omistama yhtiömuotoinen valtionvirasto, jonka toimitilat sijaitsevat Itävallan pääkaupungissa Wienissä. Virasto toimii kansanterveyden tutkimus- ja suunnittelutehtävissä, terveysalan lupa- ja valvontaviranomaisena sekä Itävallan kansanterveystyön rahoittajana. Virasto perustettiin vuonna 2006 liittovaltion terveyslain perusteella.
Organisaatio

Itävallan kansanterveysviraston toimielimiä ovat toimitusjohtaja, yleiskokous, instituutin kokous ja johtokunta. Itävallan tasavaltaa ainoana osakkeenomistajana edustaa yleiskokouksessa terveysministeri.
Viraston toimitusjohtajana on toiminut terveysekonomisti Herwig Ostermann 1.8.2016 alkaen. Sitä ennen hän johti virastossa terveystalouden osastoa. Hän on toiminut myös terveyspolitiikan ja hallinnon professorina Itävaltalaisen yksityisen terveystieteiden sekä terveysinformatiikan ja -teknologian yliopistossa (UMIT) vuodesta 2011 lähtien. Ostermann suoritti kansainvälisen talouden opinnot Innsbruckissa ja Dublinissa sekä terveystieteissä UMIT:ssä. Hänen edeltäjinään toimivat Georg Ziniel ja Arno Melitopulos.
Virasto muodostaa seuraavat kolme liiketoiminta-aluetta:
Itävallan liittovaltion terveydenhuoltoinstituutti (ÖBIG)
Itävallan terveysrahasto (FGÖ)
Federal Institute for Quality in Health Care (BIQG)
Johtoryhmä koostuu toimitusjohtajasta ja liiketoimintayksiköiden päälliköistä.
Terveysministerin johtamassa instituutin kokouksessa on enintään 27 jäsentä, jotka ovat edustavat liittovaltion hallitusta, osavaltioita ja sosiaaliturvajärjestelmää. Instituutin kokous on vastuussa toimitusjohtajan nimittämisestä ja viraston strategisen ja tieteellisen suunnan määrittämisestä.
Johtokuntaan kuuluu 13 jäsentä, joka koostuu liittohallituksen, osavaltioiden, kuntien ja kaupunkien edustajista, apteekkien ja sosiaaliturvan sekä yksityisien vakuutusyhtiöiden edustajista, lääkäreistä ja eläkeläisistä. Johtokunta päättää viraston myöntämästä rahoituksesta.
Aiheesta muualla

Gesundheit Österreich (Viraston kotisivut) (saksaksi) (goeg.at)
Amtliches Dashboard COVID19. öffentlich zugängliche Informationen (Itävallan covid-19-tautitilanne/Itävallan terveysministeriö) (saksaksi) (gesundheitsministerium.at)
Coronavirus. Aktuelle Informationen (Itävallan päivittäinen covid-19-yhteenveto /Itävallan sosiaaliministeriö) (Arkistoitu – Internet Archive) (saksaksi) (sozialministerium.at)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Jake Locker

| Jake Locker |
| --- | --- |

Henkilötiedot
Syntynyt: 15. kesäkuuta 1988 (ikä 36) Bellingham, Washington
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  105 kg
Pelipaikka:  Pelinrakentaja
Pelinumero:  10
Pelaajaura
Aik. seurat:  Tennessee Titans
NFL-varaus:  8. varaus, 2011 Tennessee Titans
Pääsarjaura:  2011–2014
Jacob Cooper "Jake" Locker (s. 15. kesäkuuta 1988 Bellingham, Washington) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän pelasi neljä kautta kestäneen ammattilaisuransa NFL-liigan Tennessee Titansissa.
Aiemmin superlupauksena pidetty Locker lopetti uransa vain 26-vuotiaana motivaatio-ongelmien vuoksi.
Ura

Yliopistojalkapalloa Washingtonin yliopistossa pelannut Locker oli monien asiantuntijoiden ennakkosuosikki ykkösvaraukseksi vuoden 2010 NFL:n varaustilaisuudessa. Hän kuitenkin päätti jäädä yliopistoon vielä neljänneksi vuodeksi, jonka aikana hänen osakkeensa hieman laskivat.
Tennessee Titans varasi Lockerin vuoden 2011 varaustilaisuuden kahdeksantena pelaajana. Tulokaskaudellaan hän toimi pääasiassa veteraani Matt Hasselbeckin varamiehenä, toimien aloittajana tämän ollessa loukkaantumisten vuoksi sivussa. Toisen kautensa Locker pääsi aloittamaan Titansin ykköspelinrakentajana.
Titansissa Locker ei missään vaiheessa onnistunut kuitenkaan täysin vakiinnuttamaan paikkaansa ykköspelinrakentajana, ja kärsi lisäksi useista loukkaantumisista.
Locker ilmoitti yllättäen kauden 2014 jälkeen lopettavansa uransa. Hän kertoi menettäneensä huipputasolla tarvittavan palon lajiin.
The New Pornographers

| The New Pornographers |
| --- | --- |

Tiedot
Toiminnassa:  1997–
Kotipaikka:  Vancouver, Kanada
Jäsenet:  Blaine Thurier   Todd Fancey   Neko Case   Carl Newman   Kurt Dahle   Kathryn Calder   John Collins   Dan Bejar  
Levy-yhtiö:  Matador  Concord  
Aiheesta muualla
www.thenewpornographers.com
Infobox OKNimi-testi OK: 
The New Pornographers on kanadalainen indie rock -yhtye, joka aloitti vuonna 1997.
Diskografia > Albumit

Mass Romantic (2000)
Electric Version (2003)
Twin Cinema (2005)
Challengers (2007)
Together (2010)
Bill Bruisers (2014)
Whiteout Conditions (2017)
In the Morse Code of Brake Lights (2019)
Diskografia > Livealbumit

LIVE! (2006)
Kuvia

Dan Bejar
Neko Case
Kathryn Calder
Kurt Dahle
A.C. Newman
Neko Case 2009
Aiheesta muualla

Wikimedia Commonsissa on kuvia tai muita tiedostoja aiheesta .
The New Pornographers
Matador Records
The New Pornographers MySpace
Jaan-Frederik Brunken

| Jaan-Frederik Brunken> Henkilötiedot |
| --- | --- |
Syntynyt: 26. huhtikuuta 1990 (ikä 34)
Kansalaisuus:   Suomi  Saksa
Tennispelaaja
Kätisyys:  oikea
Kaksinpeli
Paras sijoitus:  469. (2.4.2012)
Voitot/tappiot:  0–0
Nelinpeli
Voitot/tappiot:  0–0
Aiheesta muualla
ITF
ATP
Jaan-Frederik Brunken (s. 26. huhtikuuta 1990 Verden, Saksa) on saksalais-suomalainen tennispelaaja. Parhaimmillaan hän oli kaksinpelissä ATP-listan sijalla 469 huhtikuussa 2012. Junioreiden maailmanlistalla hän oli parhaimmillaan sijalla 19.
Marraskuussa 2012 Brunken vaihtoi edustusmaataan Saksasta Suomeen. Hänen äitinsä on suomalainen, ja hänellä on molempien maiden kansalaisuus. Alkuvuodesta 2013 Brunkenin oli tarkoitus edustaa Suomea Davis Cup -ottelussa Bulgariaa vastaan, mutta hän ei saanut edustusoikeutta, koska ei ollut asunut Suomessa tarpeeksi pitkään. Brunken lopetti ammattilaisuransa, koska ei yltänyt haluamalleen tasolle. Hän oli perustamassa saksalaista startup-yritystä, joka kehittää tenniksessä hyödynnettävää älyteknologiaa.
Aiheesta muualla

Jaan-Frederik Brunken ATP:n sivuilla (englanniksi)
Jaan-Frederik Brunken ITF:n sivuilla (englanniksi)
Jan Kåhre

Jan Kåhre.
Jan Kåhre on ahvenanmaalainen diplomi-insinööri, yrittäjä ja tietotutkija. Tiedon tutkimuksen parissa tehdyn pitkän työn tulokset on julkaistu kirjana "The Mathematical Theory of Information" (Kluwer AcademicPublishers, London 2002)
Kirjan tietonäkemyksiä ovat:
tieto on todennäköisyyden laajennus
tieto voi vain vähentyä (vrt. entropia voi vain lisääntyä)
tiedon tekemisessä hävittäminen on tärkeämpää kuin kerääminen
periaatteellisesti tietoa ei katoa, se näyttää vain häviävän makroskooppiselle tarkkailijalle (vrt. kuolleen ihmisen maatuminen: ainetta ei häviä, vaikka ihminen häviää)
luotettavuus on tärkeä tietotoimi
tieto on valinta
Kåhren teoria yleistää sekä Claude Shannonin klassisen tiedonsiirtoteorian että termodynamiikan
biologisissa systeemeissä seksiä tarvitaan kompensoimaan tiedon ajallista vähenemistä (= epäsuotuisat mutaatiot) DNA:ssa.
Teorian kulmakivi on "Law of Diminishing Information", vähenevän tiedon laki. Sen mukaan tieto voi (ideaalisessa vastaanotinsysteemissä) vain vähetä. Laki on hyvin samanmuotoinen termodynamiikan II pääsäännön kanssa: Luonnollisessa prosessissa systeemin vapaa energia voi vain vähetä.
Jan Kromkamp

Jan Kromkamp
Jan Kromkamp (s. 17. elokuuta 1980 Makkinga, Alankomaat) on alankomaalainen jalkapalloilija, joka edustaa PSV Eindhovenia. Hänen pelipaikkansa on puolustaja.
Uransa aikana Kromkamp on edustanut myös AGOVV Apeldoornia, Go Ahead Eaglesiä, AZ Alkmaaria, Villarrealia ja Liverpoolia. Alankomaiden maajoukkueessa hän pelasi ensi kerran 18. elokuuta 2004. Yhteensä hän on pelannut 11 A-maaottelua.
Alankomaiden joukkue – Jalkapallon MM-kilpailut 2006
1 van der Sar |
2 Jaliens |
3 Boulahrouz |
4 Mathijsen |
5 van Bronckhorst |
6 Landzaat |
7 Kuyt |
8 Cocu |
9 van Nistelrooy |
10 van der Vaart |
11 Robben |
12 Kromkamp |
13 Ooijer |
14 Heitinga |
15 de Cler |
16 Maduro |
17 van Persie |
18 van Bommel |
19 Vennegoor of Hesselink |
20 Sneijder |
21 Babel |
22 Timmer |
23 Stekelenburg |
Valmentaja van Basten
Israelin juutalaistoimisto

Juutalaistoimiston päämaja Jerusalemissa.
Israelin juutalaistoimisto (hepr. ‏הסוכנות היהודית לארץ ישראל‎, Ha-sokhnut ha-yehudit le-Eretz Yisrael, engl. Jewish Agency for Israel, vuosina 1922-1948 Palestiinan juutalaistoimisto) on vuonna 1922 perustettu järjestö, jonka pääasiallisena tehtävänä on edistää juutalaisten maahanmuuttoa ja sopeutumista Israeliin. Juutalaistoimisto on Israelin valtion omistama organisaatio, mutta se saa lähes kaiken rahoituksensa yksityisiltä tahoilta eri puolilta maailmaa. Juutalaistoimistolla oli keskeinen rooli myös Israelin valtion perustamisessa vuonna 1948.
Puheenjohtajat

Frederick Hermann Kisch 1923–1931
Haim Arlosoroff 1931–1933
Arthur Ruppin 1933–1935
David Ben-Gurion 1935–1948
Berl Locker 1948–1956
Zalman Shazar 1956–1961
Moshe Sharett 1961–1965
Louis Arie Pincus 1965–1974
Pinhas Sapir 1974–1975
Yosef Almog 1976–1978
Arieh Dulzin 1978–1987
Simha Dinitz 1987–1994
Avraham Burg 1995–1999
Sallai Meridor 1999–2005
Ze'ev Bielski 2005–2009
Natan Sharansky 2009–2018
Isaac Herzog 2018–2021
Yaakov Hagoel 2021–2022
Doron Almog 2022–
Aiheesta muualla

Viralliset kotisivut
Kuvia tai muita tiedostoja aiheesta Israelin juutalaistoimisto Wikimedia Commonsissa
Jadrinin piiri

Jardinin piiri Tšuvassian kartalla.
Jadrinin piiri (ven. Я́дринский райо́н, Jadrinski raion, tšuvassiksi Етĕрне районӗ, Jetĕrne rajonĕ) on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 898 neliökilometriä ja asukkaita on 31 800 henkeä (vuonna 2007).
Piiri sijaitsee Tšuvassian luoteisosassa. Pohjoisessa se rajoittuu Mari Elin tasavaltaan, idässä Morgaušin piiriin, etelässä Krasnyje Tšetain ja Alikovon piireihin sekä lännessä Nižni Novgorodin alueeseen. Hallinnollinen keskus on Jadrinin kaupunki. Sen lisäksi piiriin kuuluu 17 maalaiskuntaa.
Seudun länsiosassa virtaa Volgaan laskeva Surajoki. Pinta-alasta 63 % on maatalousmaata ja 17 % metsää.
Väestöstä 84 % on tšuvasseja ja 15 % venäläisiä.
Piirin kautta kulkee Nižni Novgorodin ja Kazanin välinen M7-valtatie. Suralla on laivaliikennettä Jadriniin saakka. Etäisyys piirikeskuksesta tasavallan pääkaupunkiin Tšeboksaryyn on 79 kilometriä.
Pääelinkeino on maatalous, joka on erikoistunut maidon ja lihan tuotantoon sekä viljan, perunan ja rehukasvien viljelyyn. Seudulla harjoitetaan myös hevosten kasvatusta. Teollisuuslaitokset ovat keskittyneet Jadrinin kaupunkiin. Ne valmistavat elintarvikkeita, kulutustavaroita, puutavaraa, rakennustarvikkeita ym.
Piirilehtenä ilmestyy tšuvassin- ja venäjänkielinen Ĕç jalavĕ.
Aiheesta muualla

Jadrinin piiri Tšuvassian tasavallan sivustolla (venäjäksi)
Alatyr •
Alatyr •
Alikovo •
Batyrevo •
Ibresi •
Jadrin •
Jaltšiki •
Jantikovo •
Kanaš •
Kanaš •
Komsomolskoje •
Kozlovka •
Krasnoarmeiskoje •
Krasnyje Tšetai •
Mariinski Posad •
Morgauši •
Novotšeboksarsk •
Poretskoje •
Šemurša •
Šumerlja •
Šumerlja •
Tšeboksary •
Tšeboksary •
Tsivilsk •
Urmary •
Vurnary
Iso-Jalainen

| Iso-Jalainen |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°27′47″N, 27°05′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Ala-Kuomioon 
Järvinumero:  14.977.1.006
Mittaustietoja
Pinnankorkeus:  99,6 m  
Pituus:  1 km  
Leveys:  340 m  
Rantaviiva:  2,723 km  
Pinta-ala:  19,567 ha  
Saaria:  ei saaria 
 fiIso-Jalainen 
Iso-Jalainen  on Etelä-Savossa Mikkelissä  Sydänmaan lähellä sijaitseva järvi.
Maantietoa

Järvi on 1,0 kilometriä pitkä, 340 metriä leveä, ja sen pinta-ala on 19,6 hehtaaria. Järvellä ei ole kartan mukaan saaria.  Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuomion valuma-alueeseen (14.977) se kuuluu. Järven vedenpinnan korkeus on 99,6 metriä mpy.
I’m Gonna Roll

| ”I’m Gonna Roll" / "Come ’Round Betty” Rock’n’Roll Band |
| --- | --- | --- |

Singlen tiedot
 Albumilta: Everybody Needs Dancemusic Sometimes
 Julkaistu: 1975
 Tuottaja(t): Paavo Maijanen
 Tyylilaji: rock
 Kesto: 03.50
 Levy-yhtiö: Love Records
Rock’n’Roll Bandin muut singlet
|   | ””I’m Gonna Roll” / ”Come ’Round Betty”” 1975 | ””I Know What You Want, Sister” / ”Gotta Go Downtown”” 1976 |
”I’m Gonna Roll” / ”Come ’Round Betty” on lyhytikäisen suomalaisen rock-yhtye Rock’n’Roll Bandin keväällä 1975 julkaistu ensisingle. "I’m Gonna Roll" -raita oli poikkeuksellisesti basisti Pave Maijasen laulama, josta kuitenkin nousi yhtyeen ainut varsinainen hitti. Kummatkin singlen kappaleet sisältyvät yhtyeen esikoisalbumiin Everybody Needs Dancemusic Sometimes.
Kappaleet

I’m Gonna Roll – 3.50 (säv. ja san. Dave Lindholm, sov. Lindholm & Pave Maijanen)
Come ’Round Betty – 3.05 (säv. ja san. Lindholm, sov. Lindholm & Maijanen)
Aiheesta muualla

”I’m Gonna Roll” discogs.com -sivustolla
J-V Hintikka

J-V Hintikka
Jaakko-Ville ”J-V” Hintikka (s. 15. tammikuuta 1983 Suolahti) on suomalainen kitaristi. Hän soittaa yhtyeessä Psychework. Hän on aiemmin soittanut muun muassa yhtyeissä Machine Men, Dead Cult Diaries, Palmcut, Funeris Nocturnum, Atakhama ja Red Eleven.
Iso-Inha

| Iso-Inha |
| --- | --- |
Valtiot:  Suomi
Maakunnat:  Pirkanmaa
Kunnat:  Vesilahti
Koordinaatit:  61°14′45″N, 23°27′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Koskenjoen valuma-alue (35.29)
Laskujoki:  Inhanoja 
Taajamat:  Pirkanmaa
Järvinumero:  35.290.1.006
Mittaustietoja
Pinnankorkeus:  114,1 m 
Rantaviiva:  5,231 km 
Pinta-ala:  0,35389 km² 
Suurin syvyys:  7,5 m 
 fiIso-Inha 
Iso-Inha  on Pirkanmaalla Vesilahdella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Koskenjoen valuma-alueeseen.
Maantietoa

Järvi on 2,1 kilometriä pitkä, 350 metriä leveä ja sen pinta-ala on 35 hehtaaria. Se sijaitsee Krääkkiön lähellä siitä katsoen länteen ja siihen laskee seitsemän suo- ja metsäojaa. Yksi ojista on 150 metriä pitkä ja se on Pikku-Inhan laskuoja. Iso-Inhan laskuoja lähtee järven itäpäästä ja laskee Inhanojan nimisenä pieneen Palujärveen, josta se jatkaa peltoaukealle yhtyen Pussinmäenojaan, joka on taas Iso Arajärven laskuoja. Järvi on keskeltä kapea ja alle 50 metriä leveässä salmessa sijaitsee järven ainoa saari. Järven rantaviivan pituus on 5,2 kilometriä ja rannat ovat moreenimaata. Järven lähiympäristössä on sijainnut kolme nykyään entistä maatilaa. Rannoille on rakennettu alle 30 vapaa-ajan asuntoa, joille johtaa tiet Krääkkiön läpi kulkevalta Punkalaitumen ja Vesilahden väliseltä yhdystieltä 2986.
Vedenlaatu

Järven vedenlaatua on tutkittu viimeksi vuosina 2000, 2002 ja 2007. Järven pintavesi on ollut lievästi sameaa (keskimäärin 1,8 FNU), veden näkösyvyys on ollut keskimäärin 1,6 metriä ja vedenväri on ruskea (väriluku 80–180 mg(Pt)/l, keskiarvolla 138 mg(Pt)/l). Veden sähkönjohtavuus on keskimäärin 5,3 mS/m, mikä on suomalaisessa järvessä normaali taso. Humuksen liukeneminen järven valumisvesiin on pääasiallinen syypää vedenväriin ja se myös muuttaa veden lievästi happamaksi. Järven pintaveden happamuustaso on ollut keskimäärin pH 6,5. Talvella happamuustaso on pH 6,1, mutta kesällä se kohoaa arvoon pH 6,9. Veden puskurikyky happamoitumista vastaan on tyydyttävä (keskimäärin 0,16 mmol/l). Silloin järvi ei ole välittömässä vaarassa happamoitua. Järven vesi lämpötilakerrostuu selvästi talvisin ja kesäisin. Silloin järven pohjan lähellä alusvedessä voi olla hyvinkin erilaiset olosuhteet kuin päällysvedessä. Alusveden happamuustaso on talvella pH 6,1 ja kesällä pH 6,3. Päällysveden happipitoisuus on ollut kesäisin 8 mg/l, jolloin hapen kylläisyys oli 68%. Talvisin se on ollut 7,3 mg/l (kylläisyys 84%). Alusveteen ei lämpötilakerrostumisen vuoksi tule kovin paljon happitäydennystä. Se on ollut kesäisin hapeton ja talvisin siinä on ollut happea 1,3 mg/l (kylläisyys 10%). Näiden arvojen perusteella voidaan järven happitilanne kokonaisuudessaan luokitella huonoksi. Kun hapen määrä vähenee alusvedessä pohjan lähellä, aiheutuu siitä haitallisia seurauksia. Hapen vähennyttyä liian pieneksi, aiheuttaa se järvessä paikallisesti sisäistä kuormitusta. Sisäisessä kuormituksessa pohjan sedimenteistä liukenee takaisin veteen ravintoaineita ja metalleja, joiden pitoisuudet alusvedessä kasvavat. Päällysvedessä fosforipitoisuudet ovat olleet keskimäärin 22 µg/l ja kesällä pitoisuudet ovat olleet keskimäärin 24 µg/l ja talvisin 20 µg/l. Alusvedessä pohjan lähellä fosforipitoisuudet ovat olleet kesällä 29 µg/l ja talvella 27 µg/l. Suurimmillaan on pitoisuus ollut talvella 30 µg/l. Typpipitoisuudet ovat olleet päällysvedessä keskimäärin 740 µg/l (vaihteluvälillä 580–960 µg/l). Alusveden typpipitoisuudet ovat vaihdelleet 650–1020 µg/l. Talvella on alusvedessä ollut typpeä keskimäärin 110 µg/l enemmän kuin kesällä. Tulosten perusteella järvi on lievästi rehevöitynyt, mutta järven sisäinen kuormitus nostaa ravinnepitoisuudet rehevien järvien tasolle.
Historiaa

Vuonna 1855-1855 julkaistussa Kalmbergin kartastossa "Inhajärvi" oli yksi järvi, jota vastaa nykyään kaksi järveä: Iso-Inha ja Pikku-Inha. Järvi on nykyään poikki siitä kohdasta, missä silloinkin kulki lounas-koillis-suuntainen tie. Se oli matalin ja kapein kohta pitkässä järvessä. Vaikuttaa siltä, että Inhassa on toimitettu järvenlasku.
Vuoden 1922 Tampereen taloudellisessa kartassa järven itäpää näkyy kartassa nimellä Iso-Inha ja länsipää näkyy Tyrvään taloudellisessa kartassa vuodelta 1930 nimellä Pikku-Inha. Mahdollinen järvenlasku on ilmeisesti jo tuolloin tapahtunut. Koko Inhanojan varsi on peltomaata, mutta Iso-Inhan rannoilla on pientilat Järvensivu ja Oulu. Vuoden 1959 peruskartassa rannoille on ilmaantunut vielä kaksi pientilaa. Seuraavassa vuoden 1980 kartassa huomataan mökkielämän saaneen runsaan jalansijan rannoilla.
Japonicana

| Japonicana Jin Akanishi |
| --- | --- | --- |

Studioalbumin tiedot
 Äänitetty : 2011–2012
 Julkaistu: 2012
 Tyylilaji: J-pop
 Kesto: 29.12
 Levy-yhtiö: Warner Music Group
Jin Akanishin muut julkaisut
| Test Drive 2011 | Japonicana 2012 | JUSTJIN 2013 |
Singlet albumilta Japonica
 ”Test Drive” Julkaistu: 8. marraskuuta 2011  ”Sun Burns Down” Julkaistu: 24. tammikuuta 2012
Japonicana on japanilaisen laulajan Jin Akanishin ensimmäinen studioalbumi. Se julkaistiin Yhdysvalloissa 3. maaliskuuta 2012.
Kappaleet

Sun Burns Down – 3.36
California Rock – 3.28 (feat. Prophet)
That's What She Said – 3.33 (feat. Uffie)
Like You – 4.07
Set Love Free – 3.30
Aphrodisiac – 3.42 (feat. Static Revenger)
Oowah – 3.37
Test Drive – 3.37 (feat. Jason Derulo, 7th Heaven Mix)
Tampereen Ilveksen SM-liigakausi 2000–2001

Tampereen Ilves pelasi kaudella 2000–2001 jääkiekon SM-liigassa tullen pronssille. Se pelasi runkosarjassa 56 ottelua, voittaen 24 ja tullen viidenneksi. Se voitti pudotuspeleissä HIFK:n voitoin 3–2, mutta putosi pronssiotteluun hävittyään Tapparalle voitoin 3–0. Pronssiottelussa se voitti Kärpät 2–0.
Runkosarja

Ennen kauden alkua Ilvekseltä ja sen kokemattomalta valmennukselta ei odotettu mitään. Ilves aloitti silti runkosarjassa kohtalaisen hyvin. Maaleja ei tehty paljon, mutta voittoja tuli nöyrällä viisikkopelaamisella. Raimo Helminen johti hyökkäystä ja slovakkijätti Ivan Majeský puolustusta. Runkosarjan aikana alkoi joukkueeseen kasvaa johtohahmoja, esimerkkeinä Jani Nikko ja Vesa Viitakoski. Loppua kohden Ilves pääsi kovaan pelivireeseen ja fanit alkoivat tosissaan uskoa mestaruuteen.
Pudotuspelit

Pudotuspelien alla HIFK:n Pasi Nielikäinen sanoi pitävänsä Ilveksen tähtipelaajat pimennossa. Ilveksen Matt Smith ja Majeský kuitenkin hiljensivät Nielikäisen. Ennen sarjan alkua puhetta herätti myös se, että Heikki Mälkiällä oli sopimus HIFK:hon kaudeksi 2001–2002. Sarjan ensimmäinen ottelu oli tasainen ja päättyi vasta 124 minuutin ja 41 sekunnin jälkeen Jani Nikon maalilla. Kyseessä oli samalla pisin ottelu SM-liigassa historiassa. Ilves hallitsi loput sarjasta, mutta HIFK:n maalivahti Ari Ahonen venytti sarjan viidenteen otteluun.
Pitkän sarjan ja monien jatkoaikojen jälkeen Ilves lähti väsyneenä Tapparaa vastaan paikallispeleihin, joihin Lukon suoraan 3–0 voittanut Tappara lähti täysin levänneenä. Tappara pelasi valmentajansa Jukka Rautakorven johdolla taktiikalla, joka käytti täysin hyväkseen tuomarilinjaa.
Ilves istui tämän takia kaksi avauspeliä boksissa ja Tappara vei ne selvästi. Viimeiseen peliin Ilves sai ensimmäistä kertaa kunnon taistelutahdon ja johti ottelua 2–0, mutta Tappara nousi kuitenkin ja vei pelin 3–2 jatkoajalla.
Pronssiotteluun Ilves sai faneilta täyden tuen ja lähti selvänä ennakkosuosikkina yllättäjä Kärppiä vastaan ja veikin ottelun hyvän pelin jälkeen 2–0. Taistellen koko kauden pelannut väsynyt Ilves-ryhmä oli näyttänyt taas sitä 1985 vuoden henkeä. Nyt se vaan ei riittänyt, mutta osoitti, että kovalla itseluottamuksella heikompikin ryhmä voi tehdä ihmeitä. Pronssi oli siis todella iso juttu täysin nöyryytetylle rahattomalle Ilvekselle.
Pudotuspelit > Puolivälierät

HIFK–Ilves 0–1 ja.
Ilves–HIFK 2–4
HIFK–Ilves 0–3
Ilves–HIFK 0–3
HIFK–Ilves 2–3 ja.
Ilves jatkoon voitoin 3–2.
Pudotuspelit > Välierät

Tappara–Ilves 5–1
Ilves–Tappara 1–4
Tappara–Ilves 3–2 ja.
Tappara finaaleihin voitoin 3–0.
Pudotuspelit > Pronssiottelu

Ilves–Kärpät 2–0
Ilvekselle pronssia voitoin 1–0.